﻿s j>n^ ferici r*o „OCEANUL" DE AL STEIN pe scena Teatrului Tineretului * ă o dată, despre idee Cînd piesa a fost jucată la noi pentru prima oară, s-a spus : încrederea în om E drept, motorul imediat al conflictului îl constituie efortul de a impune încrederea într-un nncom, chiar împotriva faptelor pe care acesta le săvîrşeşte, chiar intrînd în contradicţie eu regulamentele (ceea ce, în mediul descris — marina militară —, echivalează eu o gravă încălcare a legii) Ca orice creaţie autentică, Oceanul clădeşte în profunzime, pornind de la această idee afişată, un edificiu de înţelesuri vii, care nu se pot epuiza dintr-o data Ne regăsim mai adînc în aceste subtexte, în intimitatea unor caractère şi conştiinţe care, împreună, reconstituie problema eternă, comună tuturor existenţelor umane : cum stai în faţa vieţii, ce alegi din ea pentru tine şi ce respingi ca nedemn de strădanie, pe ce pui preţ Si ce laşi la o parte, ce dai şi ce iei în răstimpul pe care-1 ai de trait Evoluţia celor cinci caractère fundamentale în piesă se desfăşoară complex, eu revelaţii şi răsturnări neaşteptate ; gîndirea contemporana, potrivnică schemelor fixe, dialectică, este prezentă şi în construcţia acţiunii şi în descripţia caracterelor După actul I, Platonov se înfăţişează ca un conducător rigid, avînd intenţii bune, dar acţionînd arbitrar şi vorbind de multe ori pe un ton de diseurs ; Ceasovnikov se arată nu lipsit de farmec şi în stare să rostească aforisme pe muchie de cuţit, dar haotic în gîndire şi uneori făţiş rebel faţă de normele vieţii socialiste, iar Kuklin pare un înţelept puţin trist, stăpînit de uşoara amărăciune a celor încercaţi, capabil să înţeleagă slăbiciunile oamenilor şi să refuze net emfaza şi şablonul Apoi, treptat, raportul de forţe se inversează : Platonov se dovedeşte eel drept, Ceasovnikov îşi salvează natura bogată din stihia unor amăgitoare false adevăruri, Kuklin dă la iveală démagogie, invidie, ticăloşie Desprinderea esenţelor de aparente este eu atît mai pasionantă eu cît întregi regiuni din existenţa celor trei ofiţeri de marină rămîn în umbră, istoria şi gîndirea lor nefiind expuse în toate datele, ci punctate doar, în momente mai importante Aceeaşi adîncă încredere în om, pe care eel mai bun dintre eroi o proclama ca suprem principiu, îl ghidează pe dramaturg în construirea relaţiilor sale cu publicul : Stein are deplină încredere în spectatori, lăsîndu-i să deducă şi să întregească singuri sensul faptelor evocate pe scenă Esenţialul se desluşeşte aici nu atît prin raportarea la marile coordonate aie vieţii sociale, cît în relaţia fiecărui erou cu sine însuşi şi cu ţelurile sale, pe planul vieţii intime Cînd cei trei prieteni se reîntîlnesc, ei se descoperă din nou, fiecare pe ceilalţi şi pe sine însuşi, măsurînd ce şi cum au izbutit, confrun- tîndu-se cu idealuri care păruseră comune, comparîndu-se cu ei înşişi din prima tinereţe „Soarta" le-a fost hotărîtă de idealul intim pe care fiecare şi 1-a clădit, cu timpul, în forul său interior — sau nu şi 1-a clădit, ca Ceasovnikov — şi care a fructificat sau a irosit tinereţea fiecăruia dintre ei Dezvoltînd metafora cuprinsă în titlu, putem spune că acest ideal ascuns reprezintă o „busolă" adevărată sau falsa, care îi ajută pe eroi să se orienteze, sau îi rătăceşte în furtunile oceanului • Data premierei : 15 octombrie 1962 Régi a : D D Neleanu Decoruri : Toni Gheorghiu Costume : Adriana Leoncscu si I Mitrici Distribuţia iyGh Ionescu-Gion (Platonov) ; Stamate Popescu (Ceasovnikov) ; Con­ stantin Codrescu (Kuklin) ; Leopoldina Bălănuţă (Anccika) ; Marcel Gingulcscu (Ceasovnikov-tatăl) ; Doina Tuţescu (Maşa) ; Ion Manta (Minicev) ; C Cristel (Zub) ; Andrei Codarcea şi Boris Ciornei (Tuman); Arcadie Donos (Zadornov) : Jana Gorea (Leolea) ; Jean Lorin (Svietlicinîi) • Misu Andreescu (Alioşa) ; Constantin Dinescu (Marinarul Îndră2neţ) ; Constantin Cristescu (Un ofiţer) ; Madeleine Andronescu (Colega Maşei); Luiza Marinescu (Vînzătoarea) ; Karin Rex (Prima prietenă); Margareta Papazian (A douai prieteni) 46 www cimec ro Gh www cimec ro Ionesca-Gion (Platonov) şi Leopoldina Bălănuţă (Anecika) „Nu pot suferi mentalitatea mic-burgheză Mi-e ruşine de cite ori o întîlnesc Da, îmi répugna O dispreţuiesc Chiar cînd se manifesta uneori şi ia mine O uràsc !'• Aceste cuvinte aie lui Platonov definesc limpede „suprasarcina" piesei : delimitarea précisa, cît mai clară, a tot ce este eu adevărat comunist, adicà uman în cel mai înalt sens al cuvîntului, de ceea ce, deghizat sau nu, perpetuează încă relaţia antiumană a omului eu sine însuşi, eu oamenii din jur şi eu întreaga realitate Tocite adeseori, prin greşită întrebuinţare, cuvintele „mic-burghez" şi „filistin" îşi recapătă în aceastà dezbatere întreaga semnificaţie Nu despre unele manifestări secundare, demodate şi uşor ridicole, vorbeşte Platonov, ci despre acea concepţie globală de via Va, aleâtuità din laşitâţi, comodităţi şi compromisuri mici sau mari, concepţie care, indiferent dacă e sau nu formulate în cuvinte, indiferent dacă e sau nu fundamentată teoretic, poate otràvi existenţa unui om, mărunţind, înjosind sau dizolvînd în vorbe goale ideile, sentimentele, acţiunile „Chiar cînd se manifesta uneori şi la mine" — precizare însemnată pentru a înţelege piesa Stein nu-şi imparte eroii, eu rigla, în comunişti, străini de orice atingere a suflului putred, mic-burghez, de o parte, şi filistini, făţiş duşmânoşi comunismului, de alta ; el examinează mentalitatea mic-burghezâ dintr-un punct de vedere înalt filozofic, ca un conglomérat de deprinderi extrem de insidioase, molipsitoare — care se pot strecura în firile celé mai puternice şi celé mai devotate noului (ca Platonov) — sumă a inerţiilor ce încătuşează forţele creatoare umane Kuklin nu se aratâ ca un carierist de duzină : îl însufleţesc încă nostalgiile după marea aventura a càlàtoriilor îndepârtate, este lucid, şi adeseori asta îl face să treacă drept sincer, deschis ; uneori pare chiar mai inteligent decît Ceasovnikov, în orice caz înţelege mai prompt ce se petrece în jurul lui Exista undeva, în cei şase ani comprimaţi într-o cortină de întuneric, sau poate înainte, în perioada înnegurată a adolescenţei, atunci cînd s-a format caracterul personajului, o greşeală capitală, pe care Stein ne lasà s-o deducem, înfăţişîndu-ne efectele ei Care putea să fie greşeala ? Răspunsul îl dau celé cîteva fraze eu adevârat sincere, pe care eroul le schimbâ, în timpul petrecerii de la kilometrul opt, eu sora lui (în celelalte scene, sinceritatea lui e mai mult mimată, urmărind adeseori să provoace destăi- nuirile celorlalţi) Judecînd după propriile sale fapte, Kuklin considéra că orice acţiune a prietenului sâu sau a oricui trebuie să ascundà un interes personal, însăşi miza lui în viaţă a fost greşită El nu s-a putut ataşa de nici o muncă şi de nici un om, fiindcă pretutindeni s-a căutat numai pe sine şi oricînd a fost preocupat numai de sine A hoinârit fâră noimă, din slujbâ în slujbă şi din căsnicie în căsnicie, şi nici una din acţiunile lui n-a dus la nimic Filistinismul strălucitoarei Maşa nu este lipsit nici el de accente de bravura „A ştiut să-şi înfrîngà sentimentele", spune fratele ei despre ea „Ce uşor mi-ar fi Scenă din mcinl I www cimec rosă-ţi spun da", oftează ea însăşi, cînd respinge ispititoarea căsătorie cu Platonov Femeia nu este uşuratică şi grosolan interesată (aşa cum au interpretat-o actriţele şi în spectacolul de la Sibiu şi în cel de la Bucureşti), ea trăieşte sentimente puternice, visează ani de zile la Platonov, e în stare să se révolte împotriva denunţului fratelui ei Dar o macină o falsă înţelepciune, care o îndeamnă să meargă împotriva pornirilor fireşti, pentru a face o căsătorie fără dragoste, dar „trainică" Este, din nou, un binecunoscut principiu din codul intim al micului- burghez : refuzul vieţii adevărate, spaima de sentimente frumoase, care te smulg din cercul artificial al existenţei comode, te obligă să trăieşti tumultuos Marx numeşte asta „autorenunţare, renunţare la viaţă şi la toate necesităţile omeneşti", de dragul binelui material Ceasovnikov pare să se afle la polul opus El strigă în gura mare tot ce gîndeşte şi nu şovăie să transpună în fapte celé mai năstruşnice gînduri care îi tree prin cap „Noi am fost învăţaţi să gîndim independent, să traţionăm" — urlă el, citîndu-1 chiar pe Tvardovski „Numai în capul unui om deprins să gîndească se pot naşte idei noi !", „Vreau să spun da cînd îmi place mie, şi nu tot cînd îmi place mie" Cînd face asta, simpaticul Ceasovnikov cedează, fără să-şi dea seama, tentaţiei unei libertăţi haotice, lipsite de orice criteriu social ; este celălalt revers al aceleiaşi viziuni mic-burgheze despre viaţă, aşa-zisul „liber-arbitru", idol al intelectualului anarhist (de înrudirea cu care eroul nu este nici măcar conştient) Aproape tot ce proclama cu atîta emfază Ceasovnikov se tălmăceşte pe planul acţiunii în fapte dezordonate, a căror inconsistenţă infantilă sare în ochi, mai aies în contrapunere cu comportarea lui Platonov Fără să proclame solemn că „a învăţat să gîndească independent", comandantul torpilorului Vzolnovanîi acţionează întotdeauna aşa cum crede el că este mai bine „ Raportul singur 1-ai rupt" — constata amiralul Minicev „După cum tot singur ai cerut să intri în ma­ rina Toate le faci singur !" Ceva mai înainte, întrebase : „Va să zică, totul a pornit de la dumneata ? Ti-ai asumat singur toată răspunderea ?" In timp ce „indepen- denţa" lui Ceasovnikov se consuma în declaratii şi în fapte haotice, actele cu adevărat independente aie lui Platonov se întemeiază pe o conştiinţă matură a răspunderii Unitatea de măsură a lui Ceasovnikov sînt reacţiile proprii („Vreau să plec în Extremul Orient", „Ai făcut asta ca să mă umileşti, ca să mă copleşeşti cu mărinimia ta !") ; unitatea de măsură a lui Platonov este eficienţa pentru oameni www cimec roImperativul lui Ceasovnikov sună „Vreau !", al lui Platonov — „Vreau, dacă este nevoie !" Din cei doi, comandantul este cel ce întrupează spiritul eticii comuniste El îşi echilibrează pornirile native printr-o disciplina lăuntrică, al cărei suprem criteriu este utilitatea umană ; el nu revendică dreptul de a spune da sau nu, pentni că 1-a cîştigat prin strădanii şi suferinţe despre care puţini au aflat cîte ceva şi prin asumarea cinstită, curajoasă, a celor mai mari răspunderi Platonov gîndeşte tot ce face şi acţionează întotdeauna în funcţie de un étalon moral exterior eului său Această autodepăşire — cu adevărat comunistă — izbuteşte să-1 smulgă şi pe Ceasovnikov din stihia capriciilor şi închipuitelor libertăţi filistine în ultimă instanţă, ideea lui Stein vizează înalta disciplina etică definitorie pentru comunist, disciplina care îngăduie personalităţii umane, descătuşate de mărunţişuri, să se dezvolte maxim, tocmai pentru că accepta realitatea obiectivă a imperativelor sociale şi acţionează lucid — şi independent, eu reale initiative — în sensul împlinirii lor Tocmai pentru că gîndeşte libertatea ca înţelegere a necesităţii Asta explică de ce Platonov este fericit — singur o spune —, în timp ce Kuklin, Maşa şi, o perioadă, Ceasovnikov nu sînt : aceştia caută să smulgă sau să impună lumii o mică fericire individuală, numai a lor, de aceea aflată în contradicţie cu cerinţele sociale şi irealizabilă, pe cînd Platonov îşi găseşte bucuria în armonia cu binele general, pe un plan exterior eului, în împlinirea conştientă, liber consimţită, a menirii sale sociale Se înţelege de la sine că fericirea lui Platonov se deosebeşte esenţial de aceea pe care o visează, de pildă, Maşa : pentru el, fericirea este zbucium, activitate neîntreruptă, încordare a gîndirii, a voinţei şi, de multe ori, chiar a muşchilor, drum fără răgaz, pe cînd pentru Maşa fericirea înseamnă patru pereţi ocrotitori, confort şi o fiinţă care să-i satisfacă nevoia de afecţiune Deosebirea dintre cele două fericiri corespunde deosebirii dintre două idealuri etice opuse : a trăi în afara ta, a lupta zilnic pentru a sparge îngusta închisoare a eului, a te regăsi ca om întreg, pe planul marilor fapte, gînduri şi sentimente umane — iată idealul comunist ; a trăi închircit, ca melcul în cochilie, în mica ta individualitate satisfăcută fie prin confort material, fie prin glorie personală, fie prin deliciile jocurilor de gîndire — iată idealul mic-burghez Lunga călătorie la care Platonov îl cheamă pe Ceasovnikov, şi în numele căreia el îi impune să îndure şi ţinuta numărul 3 şi toate celelatle rigori ale disciplinei militare, este tocmai marele drum în viaţă, dincolo de limitarea îngustă a eului, drum care nu se deschide decît pentru cei care au renunţat la preocupări şi calcule meschine O astfel de fericire nu se poate realiza decît pe planul comu- niunii spirituale şi practice cu oamenii : Platonov luptă să cîştige un om şi întreg echipajul pentru viaţa adevărată, îşi smulge prietenul din copilăria lui tîrzie, îi împrumută maturitatea sa, pentru a-1 putea lua cu el la drum Criteriul disciplinei şi al armoniei individ-societate este, probabil, unul din factorii care 1-au déterminât pe Stein să aleagă tocmai marina militară şi legile ei ca fond concret al dezbaterii Noul se desenează puternic, proiectat pe fondul vechiului — contradicţia între esenţe şi aparenţe devine evidentă Pe Ceasovnikov, ideea progresului tehnic şi perspectiva dezarmării îl sperie, pentru că socoteşte că îi ameninţă viitorul, îi anihilează profesiunea Platonov rămîne însă calm la postul său, atît timp cît „revoluţia nu a sunat demobilizarea" Este sigur că dacă mîine ar veni ceasul păcii definitive, el ar găsi fără greş alt loc în care talentul, iniţiativa, încrederea lui în om să fie tot atît de necesare Exista un eroism al luptătorilor din ariergardă, nu mai puţin înalt decît acela al pionieratului : Platonov stă neclintit la postul său, „atît timp cît va mai fi nevoie" — deşi e conştient că armata şi milităria vor pieri atunci cînd primejdia războiului va fi îndepărtată din viaţa omenirii, deşi îşi dă seama că viitorul aparţine altor profesii » ** Uneori, mijloacele dramaturgice aie lui Stein rămîn în urma ideilor Replici lipsite de fmeţe (cîteva glume, mai ales), fragmente-balast, care nu dezvoltă nici acţiunea exterioară, nici conflictul psihologic, detalii de prisos, indicaţii pretenţioase de decor — toate acestea, executate ad litteram, ar putea prilejui un spectacol greoi, văduvit de supleţe în exprimarea ideilor Montarea de la Teatrul Tineretului, semnată de D D Neleanu, are, înainte de orice, această calitate : orientată ferm spre dezbaterea de idei, élimina curajos amănuntele care ar putea să mărunţeascâ problematica 50 www cimec roO asemenea tratare a îngăduit-o, în primul rind, decorul lui Toni Gheorghiu Cele opt platforme metalice, cu linii uşor curbate, care urea la diferite niveluri, spre cea de-a noua platformă — „puntea de comandă" —, sugerează îndeajuns de credibil prezenţa torpilorului în furtună, cînd sînt dominate de goana norilor proiectaţi pe înaltul fundal ; tot ele pot căpăta, prin contrapunere cu fundalul neutru sau intens colorât în albastru, semnificaţia unui loc conventional de joe, foarte prielnic mizanscenelor expresive S-ar putea obiecta : bine, foarte multe scene ale piesei pot fi ;strămutate mintal pe un vas ipotetic (balul de la Peterhof, discu- ţiile dintre ofiţeri, întîlnirea cu amiralul), dar ce se întîmplă cu scenele de la Platonov de-acasă, sau cu petrecerea de la kilometrul opt în această ambianţă ? Obiecţia nu are temei însă, căci decorul nu pretinde să înfăţişeze vasul, ci îl sugerează numai ; el nu descrie şi nu reprezintă medii reale de viaţă, ci este metaforă, simbol materializat în arhitectonica, luminile şi culorile scenei Probabil că însuşi titlul i-a inspirât scenografului ideea : aşa cum „oceanul" înseamnă viaţa, adică tot ce se petrece în piesă, vasul evident imaginar, evident conventional, conceput de Toni Gheorghiu, este mai curînd o alegorie — corabia existenţei tuturor eroilor, dimensiunea majora a frămîntărilor lor lăuntrice Prezenţa marilor trepte metalice dă aproape tuturor scenelor o rezonanţă nouă, reamintind, ca un leit-motiv murmurât în surdină, imaginea luptei cu stihiile La rîndul ei, viziunea regizorală a lui Neleanu simplifică şi adînceşte, în concordanţă cu particularităţile decorului Stilul uşor cinematografic al montării — treceri de la un loc al acţiunii la altul, marcate numai prin schimbări de lumină, odată cu întoarcerea privirilor unui personaj, cortine de întuneric (fondu-uri), decuparea unor personaje sau grupuri prin fascicule de raze (planuri apropiate şi gros-planuri) — transcrie tendinţa regizorului de a accentua nu spectaculosul exterior al conflictului, ci dezvăluirea stărilor sufleteşti, sondajul conştiinţelor, contactul nemijlocit între gîndurile şi sentimentele personajelor şi public Piesa este interpretată mai mult ca poem dramatic decît ca dramă Punctele culminante devin toemai lungile monologuri şi discuţiile întinse care, într-o montare dominate de realismul strict al amănuntelor, ar putea să intre în contrast cu ambianţa naturaliste şi să para nemotivate, neveridic de lungi Scene-vîrf, dintre cele mai greu de rezolvat regizoral, capătă relief, rezonanţe poetice înalte In drumul de întoarcere de la kilometrul opt, cei doi prieteni străbat în diagonală scena, de la platforma de sus, din fund, pînă In avanscenă, apoi se despart şi, fiecare la un arlechin, prinşi într-un gros-plan de lumină, îşi deapănă gîndurile într-un emoţionant dialog interior Schimbul de fraze dintre cei doi amirali despre ocean devine crédibdl şi viu, rostit de la înălţimea planurilor metalice de sus şi scăldat în albastrul intens al fundalului O scenă care cîştigă foarte mult, în această viziune, este aceea de la kilome­ trul opt Eliberată de trivialitatea unor cîntece de un prost gust deloc transfigurât artistic, purificată de banalitatea revoltătoare a jocului cu sticla şi cu săruturi, cufundată într-un semiîntuneric complice, în care abia se disting contururile personajelor, foarte frumos organizată spaţial în volumul scenei, petrecerea sordidă cucereşte dimensiunile unei imagini generalizatoare — perspective dispreţuitoare şi, în acelaşi timp, deznădăjduită asupra nimicniciilor fericirii filistine, care distrug dinăuntru substanţa umană a celor care le caută Construit astfel, spectacolul izbuteşte să echilibreze compoziţia cam prea neregulată a piesei, în care lungi scene dramatice alternează cu monologuri — şi ele foarte lungi — aşezate alături de scurte scene informative ; fluiditatea succesiunii cinematografice a unor momente decupate scurt, cîteodată chiar prin împărţirea în mai multe secvenţe a scenelor şi monologurilor, unifică şi armo- nizează întregul Astfel, se valorifică şi unele momente secundare, care, la lectură sau în montarea de la Sibiu, au parut puţin străine de acţiunea principală : monologul Leolei, jalnică profesiune de credinţă a unei filistine inconştiente, sau scrisoarea matrozului, meditaţie plină de bun-simţ şi omenie Dinamica luminilor realizată de Titi Constantinescu, liniile elegante ale costumelor şi evoluţia lor cromatică, de la albul cu réflexe albăstrui şi argintii din preludiu, pînă la verdele închis şi violetul de otravă al scenei de la kilometrul opt (Adriana Leonescu şi I Mitrici) întregesc viziunea plastică, la rîndul ei întregită printr-o ilustraţie muzicală ce îşi ia sarcina nu numai de a traduce toate zgomotele furtunii, dar şi de a comenta ideile şi stările sufleteşti ale eroilor (Timuş Alexandrescu) 51 www cimec roDacă eroul central al piesei este Platonov, în spectacol eroina devine Anecika, adică Leopoldina Bălănuţă La ce „température" afectivă intră această actriţă în scenă ! Ce bogată încărcătură de emoţii şi gînduri aduce ea în lumina reflec- toarelor ! La început de tablou, un fascicul îngust de raze decupează chipul ei din întuneric Actriţa stă, cufundată în gînduri, cu faţa întoarsă spre sală, şi numai expresia ei adînc concentrate e deajuns pentru a captiva instantaneu atenţia publicului Nemişcarea aceasta este dramatică : simţi, în tăcerea femeii, gînduri, nelinişti, o încordare care atinge suferinţa întreaga scenă cu Platonov (actul II) este jucată la eel mai înalt grad de tensiune : pălăvrăgeala despre copii, albine, pojar este evident un mijloc prin care Anecika se străduieşte să umple insupor- tabila tăcere a soţului Leopoldina Bălănuţă se luptă pentru a afla ce se petrece în mintea bărbatului ei, aşa cum s-ar frămînta pentru o cauză de care ar atîrna viaţa sau moartea Zbuciumul e condensât în regiunile ascunse ale sensibilităţii : tînăra soţie se stăpîneşte şi numai unele intonaţii brusc deznădăjduite destăinuiesc dureroasa ei frămîntare Aici se poate într-adevăr vorbi de simţ dramatic, de autentică sensibilitate scenică Actriţa nu se mulţumeşte să rostească doar o replică ; ea se află mereu în conflict, în acţiune, caută să afle, sau respinge, sau aprobă, sau neagă — reacţio- nează cu toată fiinţa ei la ceea ce se petrece în jur Nimic nu este ilustrat simplist, doar pentru a informa spectatorul : totul se dezvăluie treptat, prin caleidoscopul unor conflicte şi acţiuni lăuntrice neîntrerupte O demnitate de om care îşi cunoaşte preţul şi ştie să se apere cu fruntea sus ; o naivitate copi- lăroasă, fermecătoare prin stîngăcia uşor ridicolă ; o nelinişte vibrantă de mare îndrăgostită ; o simplitate de femeie „de rînd", adeseori violenta şi autoritară, dar niciodată grosolană — aceasta este Anecika, uluitor de frumoasă, pe care o creează sub ochii noştri Leopoldina Bălănuţă Alegerea lui Gh Ionescu-Gion pentru rolul lui Platonov şi-a confirmât în spectacol justeţea Lui i se datoreşte o foarte clară expunere a ideilor, el este eel care asigură în bună măsură tonul élevât al dezbaterii Asta nu înseamnă că, făcînd un salt de 180 de grade în tipologia personajelor interpretate, Gion nu-şi mai poate desăvîrşi interpretarea El ar trebui să se elibereze mai mult de crispările pe care le datoreşte seriei de roluri mefistofelice interpretate : Platonov este un om „simplu", un ostaş, bărbat al acţiunii, deloc sofisticat, deşi adînc în gîndire ; Platonov nu poate să déclame, el vorbeşte din inimă, aşa cum actorul a izbutit pe deplin în monologul interior de pe drumul de întoarcere de la kilometrul opt Şi alte nuanţări, precizări ale stărilor afective, proprii anumitor scene, ar îmbogăţi evoluţia personajului Un exemplu : cearta eu Ceasovnikov Aici, partitura lui Platonov este foarte întinsă şi Gion o parcurge cu bine, modelînd frumos, limpede, tezele eroului Dar şi această scenă ar cîştiga în expresivitate, dacă, gîndind la ceea ce Tovstonogov numeşte „natura sentimentelor", actorul ar da mai multă atenţie cîtorva date psihologice aie momentului De obicei, Platonov este tăcut : sînt scene în care el nu rosteşte nici un cuvînt, exista un subiect despre care nu vorbeşte niciodată decît în gînd (Maşa) Desigur, în alte scene (de pildă, în cea cu Zub) el devine volubil, dar numai pentru a impune ceea ce socoteşte el că este drept Nu este un taciturn, dar este un stăpînit, un ostaş disciplinât, chiar şi în momentele de intimitate, un om care nu-şi îngăduie niciodată să se joace cu vorbele De aceea, potopul de cuvinte prin care el încearcă să-1 ajute pe Ceasovnikov este un moment neobişnuit, exceptional, în comportarea eroului Scena ar putea căpăta o febrilitate aparté, care să motiveze această descătuşare din tăcere prin dorinţa pătimaşă de a clarifica şi a curma zbuciumul prietenului său Platonov este unul dintre acei mari pasionaţi care, din pricina densităţii fiecărei trăiri, par reci, distanţi, „îngîmfaţi" La pasiunea arzîndă din sufletul eroului, la dragostea lui pentru oameni, bărbătească şi nerostită, ar mai trebui să mediteze actorul, cu atît mai mult cu cît spectatorul trebuie să îndrăgească acest personaj, nu să-1 aprobe doar Ceilalţi doi prieteni sînt Stamate Popescu <Ceasovnikov) şi Constantin Codrescu (Kuklin) Primul a dezvoltat frămîntarea personajului pe linia, mai aies, a unoi cuceritoare exubérante juvenile, convingîndu-ne într-adevăr că este năbădăiosul şi răsfăţatul băiat al tatii Al doilea şi-a construit cu extremă discreţie personajul, evitînd orice stridenţă şi ferindu-se să-1 acuze direct El se apropie mult de stilul simplu, expresiv şi interiorizat al Leopoldinei Bălănuţă Excelentă a fost Jana Gorea în rolul episodic al Leolei : o expresie a vulgarităţii, care nu coboară niciodată pînă la fàptul neartistic, o prostie ingenuă care se demască tot timpul, 52 www cimec roo inconştienţă suverană, o frenetică agitaţie în căutarea meschinului bine mic-burghez, toate acestea traite eu atîta dăruire şi exteriorizare, cu atîta sinceritate, încît personajul capătă semnificaţia unei imagini generalizatoare a vieţii inutile Un singur roi este în întregime greşit, şi în concepţie şi în interpretare : Maşa Coborît pînă la o senzualitate ieftin-provocatoare, personajul a fost minimalizat şi problematica lui anihilată Această femeie, cum am spus, nu este lipsită de puterea de a iubi, iar vulgaritatea interpretării nu justifică defel pasiunea lui Platonov O astfel de eroină nu se poate despărţi rîzînd de omul pe care-1 iubeşte şi nu poate reveni la el cu atîta seninătate, parcă nieicînd nu ar fi suferit, cum face Doina Tuţescu Supără şi neutralitatea unor momente care sînt regizoral inexpresive, fie că, superficial interpretate, rămîn la stadiul afirmării nude a ideilor, neînsoţite de emoţie fie că, uneori, decorul, iluminat uniform, îşi piérde orice semnificaţie expresivă, arătîndu-ni-se ca o schelă metalică inexplicabilă In scenele „de furtună", cei patru interpreţi strigă, pentru a acoperi tumultul, dar strigătele lor sînt simple eforturi fizice, lipsite de vibraţia tensiunii lăuntrice, şi de aceea nu emoţionează Cîteva roluri episodice sînt expediate în pripă — fără contur : dacă Jana Gorea, Ion Manta şi C Cristel aduc în scenă existenţe individuale şi stări de spirit prin care se întrezăreşte mersul ideii, Jean Lorin (Svietlicinîi) şi A Codarcea (Tuman) se înfăţişează ca simpli pioni mecanici în sfîrşit, în unele momente — în scena balului, de pildă — ochiul spectatorului poate observa că nu toţi actorii se mişcă uşor pe planurile înclinate aie decorului, că deplasările lor sînt uneori şovăielnice : trupa nu are antrenamentul necesar pentru a évolua nestingherit într-un decor atît de complicat Mai sînt şi alte neglijenţe de joc supărătoare : vorbirea actorilor devine din cînd în cînd neinteligibilă, iar ţinuta lor, cu prea puţine excepţii, este excesiv de libéra şi de relaxată pentru nişte ofiteri de marina Dacă spectacolul ar fi fost traditional, „ortodox", diferenţele de calitate ar fi fost mai puţin supărătoare : fiind însă minuţios élaborât prin prisma unei gîndiri voit convenţionale, „golurile" de expresivitate dau senzaţia de artificial, dezvâluind spectatorilor schema intenţiilor, „calculele" creatorilor spectacolului Iată de ce spectacolul de la Sibiu, deşi mai puţin adîne în analizarea sensurilor piesei şi mai puţin bine jucat (eu excepţia rolului lui Ceasovnikov, vibrant interprétât de Ion Bessoiu), părea mai simplu, mai spontan, mai accesibil, acolo înseşi exigenţele ce decurgeau din concepţia regizorală fiind mai mici La Teatrul Tineretului este evident efortul de a realiza montări curajoase, contemporane, dar această strădanie poate căpăta împlinire numai dacă toţi actorii o împărtăşesc Regizorul D D Neleanu, care este şi director, ar trebui să urmă- rească mai consecvent dezvoltarea armonioasă a ansamblului în acest sens se pot aduce obiecţii şi distribuţiei spectacolului Oceanul : de pildă, Leopoldina Bălănuţă, care o joacă atît de bine pe Anecika, nu face decît să continue în acest roi séria unor tipuri care i-au devenit familiare Pentru evoluţia ei profesională este absolut necesar să încerce şi alte roluri, deosebite fundamental de suita eroinelor „pure" ; n-ar fi interesant, de exemplu, ca ea să dubleze rolul Maşei, atît pentru a găsi „linia" personajului, cît şi pentru a îmbogăţi experienţa actriţei ? Spectacolul de idei, modem în structura sa, are exigenţe mari faţă de fiecare din componentele artei scenice : Teatrul Tineretului manifesta certe tendinţe con­ temporane în repertoriu, are o scenografie categoric originală, îndrăzneaţă — în eel mai bun înţeles al cuvîntului, dispune de o excelentă echipă tehnică şi de regizori, care caută formule expresive directe şi emoţionante Pentru a-şi putea cuceri un stil personal, a nu luneca spre manierismele spectaculare, regizorii teatru- lui trebuie să lupte însă /pentru o egalizare a interpretărilor la nivelul lor superior Ana Maria Narti www cimec ro